Public procurement notice: Contract Notice
Published: 2024-11-07
Region: EL303
Contract type: Supplies
Procedure: Open procedure
CPV classification: 30237250 | 31158000: Battery chargers | 31224400 | 32321200 | 34711200: Aeroplanes
Estimated value: 185309.6 EUR
Submission deadline: 2024-12-13
Award criteria: price
EU fund: eu-funds

Technical requirements: Αντικείμενο της σύμβασης είναι η προμήθεια εξοπλισμού εικονικής και επαυξημένης πραγματικότητας και drones στο πλαίσιο του έργου με Κ.Ε. 21366  και τίτλο «Στρατηγική Αριστείας του Εθνικού και Καποδιστριακού Πανεπιστημίου Αθηνών», του Ειδικού Λογαριασμού Κονδυλίων Έρευνας του Εθνικού και Καποδιστριακού Πανεπιστημίου Αθηνών (ΕΚΠΑ). Η εν λόγω προμήθεια αποτελεί μέρος του συνολικού εξοπλισμού που προβλέπεται για το Εθνικό και Καποδιστριακό Πανεπιστήμιο Αθηνών», στο πλαίσιο της υπ’ αριθμ. πρωτ. 1610/05.04.2024 (ΑΔΑ: ΕΩ6Υ46ΝΚΠΔ-14Ρ) πρόσκλησης υποβολής προτάσεων, του Υπουργείου Παιδείας Θρησκευμάτων και Αθλητισμού – Επιτελική Δομή ΕΣΠΑ – Μονάδα ΤΑΑ, στο πλαίσιο του έργου SUB2: «Πανεπιστήμια Αριστείας».
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.
[παρ. 2.2.4 της Διακήρυξης].
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν:
Μέσο γενικό ετήσιο κύκλο εργασιών, για τα τρία (3) τελευταία έτη, ήτοι 2021, 2022, 2023, ή για όσο διάστημα ασκούν την επιχειρηματική τους δραστηριότητα, εφόσον αυτό είναι μικρότερο, κατ’ ελάχιστον ίσο, με το 100% της εκτιμώμενης αξίας σε ευρώ (€), μη συμπεριλαμβανομένου ΦΠΑ, του είδους για το οποίο υποβάλουν προσφορά.
[παρ. 2.2.5 της Διακήρυξης].
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης,
οι οικονομικοί φορείς απαιτείται να έχουν ολοκληρώσει με επιτυχία κατά τα τελευταία τρία (3) έτη (δηλαδή, κατά τα έτη 2021,2022 και 2023), μία (1) τουλάχιστον σύμβαση του συγκεκριμένου τύπου, του είδους ή/και των ειδών για το/τα οποίο/α υποβάλλεται προσφορά. 
Οι απαιτήσεις αυτές θα πρέπει να καλύπτονται αθροιστικά από τα μέλη της ένωσης οικονομικών φορέων στην περίπτωση που οι οικονομικοί φορείς είναι ένωση προσώπων.
Οι οικονομικοί φορείς για την παρούσα διαδικασία σύναψης σύμβασης οφείλουν να συμμορφώνονται με:
­Σύστημα Διαχείρισης Ποιότητας ISO 9001:2015 ή άλλο ισοδύναμο 
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη – μέλη σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.